Skynd Dem, det er denne vej. Kom og køb billetter.
De skulle nødig blive lukket ude. Det er denne vej!
Se de mest fantastiske skuer indhentet fra alle fire verdenshjørner.
Optrin, der vil vække glæde, gys og begejstring!
Træd ind i en verden af vidundere!
Her er hun, mine herskaber, til stede i egen høje person.
Vestens revolversvingende, skarptskydende kæledægge.
Han har rejst verden tynd og duperet Europas kronprinser.
Han vil forbløffe! Han vil forbavse!
Den store og mægtige Oz!
Jeg har altid vidst, jeg var skabt til rampelyset.
Og se mig nu. Tryllekunstnerassistent.
For en time siden stod jeg og solgte foderkager på markedspladsen.
Lykken byder sig til, når man mindst venter det, min ven.
Novra! Sikke en mundering.
Den får du ikke brug for. Du skal spille en simpel bondepige.
En gave i anledning af din debut.
Den har været min bedstemors.
Tsarina af Mirkutsk og dekoreret krigshelt.
Din bedstemor?
Ja. Hun faldt på slagmarken, den stakkel.
I hvilket slag? - Hvilket slag?
Der var så mange.
Har du hørt om Slaget ved Kreplach?
Nej. - Godt. Det var der, hun faldt.
Og spilledåsen her var det eneste, der blev reddet.
Jeg ved, bedste ville have ønsket, at du skulle have den.
Professor!
Frank, sokken hænger på døren. Vi er ved at øve.
Hvor tit skal jeg minde dig om at banke på?
Bank på.
Jeg bankede på.
Hvad nu? - Forestillingen.
Hvorfor sagde du ikke det? - Her er entrépengene.
Sikke en ynk.
Her er din andel.
For dig vil bifaldet være rigelig belønning.
Hvordan tror du, jeg har det?
En mand med mit talent burde optræde på Orpheum-scenerne!
Ikke ude på bøhlandet -
- i en aflagt jakke, der er ved at falde fra hinanden.
Du må lappe den igen. - Igen?
Så er det nu. Hat!
Hat.
Og du er så hende den nye pige? - Ja.
Godt. Vi stod og manglede en. Den forrige skred.
Stakkels pige. Hun fik sit hjerte knust.
Hun fik et hjerteslag.
Men hun er nu indlagt i Abilene -
- og forventes at komme til hægterne igen.
Vil du gøre hende selskab?
Husk nu, at når jeg spørger efter en frivillig ...
Så rækker jeg hånden op.
Du er overkvalificeret til stillingen, min ven.
Nu kan magien begynde.
Mine damer og herrer, forestillingen er begyndt!
Der er stadig enkelte pladser tilbage!
Gå ikke glip af den store og mægtige Oz!
Tag med mig på en rejse gennem ørkenen -
- til de sagnomspundne riger på Den Arabiske Halvø.
I 5.000 år -
- er hendes ensomme ånd blevet holdt fanget.
Men i aften vil vi forsøge at befri hende.
Jeg skal bruge en frivillig blandt publikum.
Hvem som helst.
Hvad med Dem, frøken?
Jo, jeg melder mig gerne.
Det er meget venligt af Dem. Kom nærmere.
Husk, hvad jeg har lært dig.
En simpel bondepige, mine damer og herrer.
De har intet at frygte, så længe De bevarer troen.
For den, som tror, -
- er alting muligt.
De bliver søvnig.
Deres øjenlåg bliver tunge.
Sov!
Kom, Fernanda!
Tillad dig selv at blive ét med kvinden, der står foran mig.
Kan du høre mig, høje dronning Fernanda?
Ja.
Så stig op.
Stig op!
Jeg befaler dig at stige op!
Stig op fra din grav i sandet.
Stig op, og lad din ånd ...
Jeg kan se en snor!
De tager fejl, min herre.
Gu gør jeg ej!
Der er en snor. Hun bliver holdt oppe af en snor!
En snor?
Jeg kan også se den. Lige dér.
Ganske tydeligt.
En snor!
Hvad skal jeg med snore? Frank.
Få mig til at gå!
Hvabehar?
Få mig til at gå.
Ikke lige nu, tøs.
Jamen jeg tror på Dem.
Det er ikke meget, men det er alt, hvad vi ejer.
Gør, hvad De kan.
Jeg ville gerne få dig til at gå, men ...
Men ...
Kom nu. Få pigen til at gå.
Få hende til at gå. - Kom nu, din fupmager!
Jeg ville naturligvis gerne få hende til at gå, men ...
... der er beklageligvis uro i åndeverdenen her til aften.
Få barnet til at gå, din fupmager!
Beklager.
Beklager, men ...
Tak for i aften.
Den store og mægtige Oz!
Hvorfor trak du ikke tæppet for noget før? Jeg var ved at blive slagtet.
Du kunne intet gøre. Men jeg synes nu ikke, det var så skidt.
Selvfølgelig ikke. Du er jo bare en dresseret abe.
Du burde ikke være så led mod mig hele tiden, professor.
Jeg er den eneste ven, du har.
Ven?
Du er ikke min ven, Frank. Jeg har ikke brug for venner.
Jeg har brug for en, der kan finde ud af at trække tæppet for i tide.
Det er en kvinde.
Endelig noget glædeligt.
Skal jeg trække en spilledåse op?
Nej.
Ikke til hende.
Hej, Annie.
Goddag, Oscar.
Du er meget smuk.
Tak.
Hvad er det? Gingham?
Det ved du da.
Det var en pragtfuld forestilling.
Du overværede da vel ikke den katastrofe?
Hvorfor fortalte du ikke den stakkels pige sandheden?
At jeg er en bedrager? Så havde de halshugget mig.
Og hvad værre er, ville de have krævet pengene tilbage.
Kom og sid ned.
Nu skal du få en kop te.
Det er længe siden. Jeg har ikke set dig, siden ...
... sidst du var i byen.
Det er ikke nok at se dig med måneders mellemrum.
Det er jo et omrejsende cirkus.
Hvordan står det til på gården? Hvordan har din mor det?
Hun er ikke kommet med tærte denne gang. Hun er vel ikke vred?
Der er noget, jeg må fortælle dig, Oscar.
Det er aldrig en god start på en samtale.
John Gale har friet til mig.
Det er derfor, jeg er her.
Jeg syntes, du skulle have det at vide.
Det er jo bare pragtfuldt, Annie.
Jeg svarede, at jeg måtte overveje det.
Det er det svar, mænd gerne vil have.
Hvad synes du, jeg skal gøre?
John Gale er ikke noget dårligt parti.
Han er et godt menneske.
Det er du også.
Nej.
Det er jeg ikke.
Meget kan man sige om mig, men jeg er ikke noget godt menneske.
Det kunne du blive ...
... hvis du ville.
Det er det, der er finten.
Jeg vil ikke.
Kansas har så rigeligt med gode mennesker.
Gudfrygtige mennesker, der gifter sig og stifter familie.
Mænd som John Gale.
Mænd som min far ...
... der henslæbte hele sit liv med at dyrke jorden, -
- indtil han drattede død om på den.
Det er ikke mig, Annie.
Jeg vil ikke være et godt menneske. Jeg vil være en stor mand.
Jeg vil være Harry Houdini og Thomas Edison -
- i én og samme person.
Det har jeg altid ønsket for dig.
Storhed.
Så forstår du mig.
Ja, det gør jeg.
Men gør du selv?
Professor, kig ud ad vinduet.
Nej, Vlad! Den har tilhørt hans bedstemor!
Jeg flår ham midtover!
Nej, lad være!
Det var hans bedstemors spilledåse. Det betød ikke noget!
Oz!!
Jeg er nødt til at gå.
Tillykke med forlovelsen.
Oscar ... - Du vil være i mine drømme.
Oz!
Jeg flår hovedet af dig!
Simsalabim!
Oz!!
Der er han! Han er herude!
Gør ham ikke fortræd, Vlad!
Vlad! Nej, Vlad!
Jeg slår dig til plukfisk, Oz!
Jeg slår dig til plukfisk!
Hvor skal du hen, Oz?
Vi ses i Milwaukee, Baum!
Halvdelen af den ballon er min!
Og resten er min!
Kom så i gang, I dagdrivere!
Oz!
Åh nej. - Du slipper ikke væk!
Hvor er min?
Kom her! Få ham ned!
Du kan tro nej! Du kan tro nej!
Farvel, din skovl! - Kom tilbage!
Oz!
Du får brug for dine ting!
Kast den!
Hat!
Du er en død mand!
Farvel! Au revoir! Auf Wiedersehen!
Nej, nej, nej!
Nej! Jeg vil ikke dø!
Jeg har ikke udrettet noget endnu!
Red mig! Så vil jeg gøre store gerninger!
Giv mig nu en chance!
Jeg lover ...
Jeg lover, jeg kan forandre mig!
Tak. Tak!
Kom nu, kom nu!
Så kom dog!
Åh nej. Kom nu.
Jeg kan ikke svømme!
Kom og hjælp mig!
Gudskelov.
Jeg troede, jeg var død.
Men du er måske en engel? Er jeg kommet i Himlen?
Så er der stadig håb for mig!
Det her vil du ikke fortryde!
Jeg så dig falde ned fra himlen.
Ja, min ballon havnede i en temperaturinversion.
Du må hellere komme op af vandet.
Det er nu meget dejligt.
Tag dig hellere i agt for flodalferne.
Deres tænder er små, men sylespidse.
Flodalfer? Hvad er en flodalf?
Lad være!
Skrub af med dig.
De er nogle lede, små bæster, ikke?
Hvor er jeg helt præcis?
Hvor tror du, du er?
Jeg har ingen anelse.
Jeg har aldrig set noget lignende.
Du er i Oz.
Oz?
Men det er jo mit navn.
Oscar Zoroaster Phadrig Isaac Norman Henkle Emmanuel Ambroise Diggs.
Men alle kalder mig Oz.
Jeg vidste det! Kongens profeti går i opfyldelse.
En mægtig troldmand af samme navn som vort land -
- skulle stige ned fra himlen og redde os alle sammen.
Og her står du.
Klar til at gøre krav på din trone. - Gøre krav på min trone?
Mener du en kongetrone?
Ja. Du skal være vor konge.
Konge?
Sådan på et slot med krone og scepter?
Ja. Et fornemt scepter og et prægtigt slot.
Og du skal redde vort folk.
Et scepter af guld?
Ja. Der er mere guld, end du kan forestille dig.
Oz vil atter blive, som det var engang.
For du er da troldmanden, ikke?
Jo.
Jeg er troldmanden.
Hvad var det?
Den Onde Heks' håndlangere. De vil dræbe dig.
Dræbe mig?
En ond heks?
Skynd dig, eller din regeringstid vil være omme, inden den er begyndt.
Kom så!
Derind!
Kom med foden.
Måske har Den Onde Heks kaldt dem til sig igen.
Jeg tror ikke, jeg bryder mig om hekse.
Hvad er der?
Jeg er også en heks. Theodora den Gode.
Du er da ikke heks. - Det er jeg da.
Hvor er så alle vorterne? Hvor er dit kosteskaft?
Hvad skal jeg med et kosteskaft?
Flyve. - På et kosteskaft?
Glem det.
Var du bange?
Ja.
For at der skulle ske dig noget.
Den hersens onde heks ...
Hvor ond er hun egentlig? - Så ond, som nogen kan være.
Hun forgav sin egen far. - Det er ondt.
Han var konge og troldmand ligesom dig.
Men hun ville have tronen selv.
Stakkels mand.
Men min søster bortviste hende fra Smaragdbyen.
Hende skal du møde.
Hun tvivlede på, om du nogensinde ville komme, men nu får hun at se.
Du vil gøre alting godt.
Ved du, hvad vi trænger til?
En smule musik.
Er det magi? - På sin vis.
Det er en spilledåse. Har du aldrig set sådan en?
Den har tilhørt min bedstemor, tsarinaen af Mirkutsk.
Værsgo.
Den må du få.
Ingen har nogensinde givet mig noget af egen fri vilje.
En smuk pige som dig?
Med et ansigt som myternes Helena? Du må da have skarer af beundrere.
Du ved vist ikke meget om hekse.
Det er muligt, men det siges, jeg er lærenem.
Må jeg lede dig i dansen?
Er der heller aldrig nogen, der har budt dig op til dans?
Aldrig nogensinde.
Så er det på tide, du lærer det.
Anbring din hånd her.
Og den anden her.
Er det ikke hyggeligt?
Jo.
Det er utroligt.
Jeg havde regnet med et liv i ensomhed, -
- og så dukkede du op.
Ikke nok med, at du er troldmanden.
Du er også den mand, jeg er skabt for.
Ja, vi er jo faldet godt i hak, og ...
Og hvad?
Og ...
Som du sagde, så er vi skabt for hinanden.
Det havde jeg sådan håbet, du ville sige.
Hjælp!
Kom og red mig!
Stakkels væsen.
Troldmand, vi må redde ham.
Kom og hjælp mig! Åh nej, åh nej!
Den klarer troldmanden.
Kom nu!
Jeg skal da nok redde den talende abe iført piccolouniform.
Du der! Skynd dig at komme!
Har du noget spidst? En kniv, for eksempel.
Eller dine tænder. Har du gode tænder?
Rolig, det skal nok gå alt sammen.
Få mig ud af de slyngplanter! - Tag det roligt.
Jeg dør! Den vil æde mig!
Bare rolig, slyngplanterne æder dig ikke.
Ikke slyngplanterne. Løven!
Løven?
Vi skal dø!
Æd ham først! Æd ham først!
Simsalabim!
Vig bort, kryster! Frygt min storhed!
Du var fantastisk, troldmand.
Troldmand? Vil det sige, at profetien holder stik?
Nemlig.
Jeg klarede ærterne.
Det var såmænd blot en smule taskenspilleri.
Skal vi drage til paladset? - Ja.
Farvel, min herre. - Vent!
Mit navn er Finley.
Min herres hjem blev raseret af Den Onde Heks' bavianer.
Jeg har gemt mig her i skoven lige siden.
Men nu har du reddet mit liv, store troldmand.
Jeg sværger at stå dig i livsgæld.
Det behøves ikke.
Fra dette øjeblik -
- vil jeg være din tro tjener, indtil døden os skiller.
Han er virkelig nuttet.
Godt, du er antaget.
Pragtfuldt. Stik mig næven.
Min taske, abe.
Så gerne. Du har vist pakket med måde.
Jeg har den!
Løb I bare i forvejen!
Der ligger Smaragdbyen.
Lige ned ad bakken og for enden af Den Gule Teglvej.
Snart bliver det hele dit.
Det er et held, at grøn er min yndlingsfarve.
Du bliver den bedste konge, Oz nogensinde har haft.
Tak.
Og jeg vil med stolthed være din dronning.
Min dronning? - Vi skal tilbringe livet sammen.
Men der er tusindvis af mennesker i Oz, der venter på at bevidne dine mirakler.
Tusindvis? Det bliver en stor forestilling.
Hvad nu, troldmand?
Abe, fortæl mig mere om den der livsgæld.
Jeg har viet mit liv til dig. Hvad du end ønsker og begærer, -
- er det min edsvorne pligt at skaffe dig indtil mine dages ende.
Og du kan ikke bakke ud?
Nej, herre. Det er uomstødeligt.
Godt, for det er ikke mig, der er troldmanden.
Herre, din humor er lige så umådelig, som den er forunderlig. Du minder ...
Abe, det er ikke mig, der er troldmanden.
Det kunne du godt have sagt, inden jeg beseglede livsgælden.
For sent.
Du må fortælle pigen sandheden.
Hende tager jeg mig af senere.
Som min nye assistent skal du kende de tre hed'er.
Punktlighed, hurtighed, tavshed. Hvad er tredje hed?
Nemlig. Hør så her. Jeg regner med dig.
Vi skal overbevise borgerne i Oz om, -
- at de har fundet deres troldmand.
Goddag, Knuck.
Theodora, du er ventet. Lad mig blæse en fanfare.
Nej nej, ikke nu.
Dette er troldmanden.
Goddag, den herre.
Er det troldmanden? - Er der noget i vejen?
Ja.
Hil være troldmanden!
Hil være troldmanden, den mægtigste af de mægtige!
Den største, mest magtfulde -
- og mest autentiske blandt sande, ægte troldmænd.
Tak.
En udadlelig troldmand uden nogen fordækte motiver -
- eller undergravende intentioner overhovedet.
En troldmand af højeste retskaffenhed.
Han er ganske enkelt en vaskeægte, gennemhæderlig troldmand.
Troldmanden, værsgo!
Kunne du lide det?
Hør, venner ...
Må jeg køre med?
Må jeg ikke nok køre med?
Lad mig blæse en fanfare.
Ikke nu.
Er det den? Er det min trone?
Synes du om den?
Jeg håber, du synes om den, -
- for jeg har personligt bevogtet den og afventet din ankomst.
Mange tak.
Himlen være lovet, at du endelig er her, -
- og profetien kan gå i opfyldelse.
Det er en vidunderlig dag for os alle.
Og jeg må nok sige, at du er den flotteste konge, vi endnu har haft.
Du smigrer.
Hvem er denne henrivende kvinde?
Det er min søster.
Mit navn er Evanora, kongelig rådgiverske.
Jeg har beskyttet Smaragdbyen, mens vi afventede din ankomst.
Jeg er her for at tjene dig, som jeg tjente kongen før dig.
Så vil jeg glæde mig til at blive betjent.
Jeg synes allerede godt om ham.
Mit scepter.
Ja, værsgo. Sid ned.
Hvordan føles det?
Som var den støbt til mig.
Jamen dog. Knuck vil vise dig dine gemakker.
Så kan vi sludre videre senere.
Med fornøjelse. Abe, min taske.
Så gerne, høje troldmand, du store og mægtige.
Tak, gnavpotte.
Jeg hedder Knuck!
Er han ikke pragtfuld? Sagde jeg ikke, han ville komme?
Hvor vover du at vise den stud herind -
- og tillade ham at sætte sig på den indviede trone?
Hvorfor ikke? Han er troldmanden.
Troldmanden? Det påstår han da.
Faldt det dig slet ikke ind, -
- at han kunne være en bedrager i ledtog med Den Onde Heks, -
- der kommer for at dræbe os?
Den Onde Heks? Vær nu ikke latterlig.
Det er ikke mig, der undervurderer hendes snuhed.
Eller måske er det dig, jeg undervurderer.
Er du gået over på hendes side?
Jeg er ikke på nogens side. Det ved du da.
Jeg ønsker bare fred, -
- og den fred kan troldmanden skabe. Han er et godt menneske.
Hvad ved du om godhed? Du er ond inderst inde.
Jeg er ikke ond!
Du lader dit temperament gå til spilde.
Tror du oprigtigt, -
- at jeg ville rotte mig sammen med hende mod dig?
Du er min søster, og jeg elsker dig.
Nuvel.
Men jeg må have beviser for, at han er den, han påstår at være.
Han har allerede bevist det.
Ikke over for mig.
Tak for rundvisningen.
Det er min pligt.
At give rundvisninger? - At opfylde kongens behov.
Naturligvis. Meget apropos -
- så kunne det være hyggeligt at afholde en kongelig banket.
Et festmåltid.
Min søster fortæller, at din magi er vældig stærk.
Nå da?
Ja, den overgår forstanden på alle, der måtte bevidne den.
Jeg ville ønske, jeg kunne opleve den ved selvsyn.
Vil du ikke vise mig den nu?
Nu? - Her.
Hver ting til sin tid.
Og sin tid til alle ting.
Hvor forstandigt. Og sandt.
Der er ét sidste værelse, jeg synes, du skal se.
Oz' kongelige skat.
Den tilhører den til enhver tid siddende konge.
Det er helt i orden, troldmand. Nyd bare dine rigdomme.
Det er mit!
Mit!
Lkke mere aflagt tøj, du gamle. Fremover står den på silke og satin!
Ali Baba!
Og sådan en filur! Hvad er det?
En kalk. En kalk!
Jeg har altid ønsket mig en kalk, og nu har jeg fået en.
Nja, ikke helt endnu.
Forstår du, du bliver først konge, når du har besejret Den Onde Heks.
Sådan lyder profetien.
Og da du ikke har gjort det endnu, er du ikke ...
Er jeg ikke rigtig konge. - Ikke endnu, nej.
Du mangler lige at rydde Den Onde Heks af vejen.
Aha.
Og det bliver ikke nemt at dræbe hende.
Nej, det gør det vel ikke.
Stop lige en halv. Der blev ikke sagt noget om at dræbe nogen.
Hvis du ikke vil være konge, så dropper vi bare det hele.
Guldet og rubinerne og kalken ...
Jeg vil gerne.
Jeg er bare ikke så vild med at skulle dræbe en dame.
Hun er ingen dame.
Hun er en ond heks.
Og kun din magi er stærk nok til at tilintetgøre hende.
Du må begive dig ind i Den Mørke Skov og knuse hendes tryllestav.
Tryllestav? - Ja. Den giver hende magt.
Uden den dør hun.
Jeg har ikke fået sagt farvel til Theodora. Det bliver hun ked af.
Jeg skal nok fortælle hende, hvor højt du elsker hende ...
Nej.
Du skal ikke sige noget.
Jeg skal nok sige præcis, hvad du beder mig om, men ...
... har du i sinde at redde os eller ej?
Lad mig trylle.
Mener du virkelig det her?
Hvor svært kan det være at dræbe en ond heks?
Svært. Virkelig svært.
Det er meget, meget svært at dræbe en ond heks.
Og hvad med hende den stakkels pige? Hun var virkelig glad for dig.
Hun klarer sig uden mig. Det gør de altid.
Hun er en laber heks. Troldmændene vil stå i kø ved hendes dør.
Dine løgne ender med at få os smidt i Smaragdbyens fangekælder.
Du skal ikke betragte dem som løgne.
Betragt dem som trædesten i storhedens vadested.
Nu har jeg det! Vi går tilbage, og du fortæller sandheden.
Du undskylder for din løgn om at være troldmand og dine løgne over for pigen.
Du skal virke rigtig brødebetynget.
Måske kunne du tilmed græde. Jeg kan hakke et løg til dig.
Vi går ikke tilbage.
Vi finder Den Onde Heks og stjæler hendes tryllestav.
Så får jeg den store dynge guld, og du kan få en stor klase bananer.
Bananer?
Nå ja, jeg er jo en abe, så jeg elsker selvfølgelig bananer.
Det er en hæslig fordom.
Kan du ikke lide bananer? - Jeg elsker dem.
Jeg er jo en abe. Jeg bryder mig bare ikke om, at du siger det.
Hvad så med, at vi tilbyder at pudse alle Smaragdbyens vinduer -
- i et helt år? Så må de da tilgive os.
Vi kan også hjælpe lidt til med infrastrukturen.
Der er huller i den gule tegl.
Det ser ikke rart ud.
Vi går ikke derned.
Måske er der nogen, der er i nød.
Men du er vel ligeglad.
Kom tilbage! Kom så her!
Vi skal have ram på heksen. Hvad skal vi den vej for?
Hvad er der sket her?
Hallo?
Hejsa.
Er du kommet noget til?
Bare rolig, vi gør dig ikke fortræd.
Det er Finley. - Hej.
Jeg hedder Oz.
Er det dig ... Er det dig, der er troldmanden?
Du har hørt om mig?
Det har alle.
Så ved du også, at der ikke er noget at være bange for.
Kom du bare ud derfra.
Jeg kan ikke.
Godt, så vent lige lidt.
Nu skal jeg flytte det her.
Åh nej.
Jeg bliver aldrig hel igen.
Bare rolig. Jeg tror, jeg har noget.
Kom med tasken.
Jeg har pakket noget ...
Der var det.
LIM
Hvad er det? - Magi på flaske.
Magi?
Lad os gøre et forsøg.
Bare et lille skvæt.
Sådan.
Det skulle kunne gøre det.
Sådan.
Åh nej, nej, nej!
De kommer igen!
Rolig nu.
De er væk.
Den Onde Heks har sendt dem.
Hvorfor?
I går aftes -
- gik alle i byen og jublede i gaderne, -
- fordi vi havde hørt, at du endelig var kommet.
Mig?
Alle var så glade.
Men så ...
Så kom de uhyrer flyvende.
Og så ...
Så gik de ...
Sådan. Sidste stykke.
Vil du prøve at stå op?
Sådan.
Sådan, ja.
Forsigtig.
Nu giver jeg slip.
Prøv at gå hen til mig.
Det tror jeg ikke, jeg kan.
Det tror jeg.
Kom så.
Sådan!
Du gjorde det.
Tusind tak.
"Den Mørke Skov".
Så siger vi farvel.
Bare gå den vej i to-tre timer, -
- så kommer du til Smaragdbyen.
Sig, jeg har sendt dig, så skal de nok tage sig af dig.
Det var hyggeligt at møde dig.
Men ...
... jeg vil med dig.
Hvad?
På heksejagt?
Du er jo bare en lille pige.
Jeg er ikke så skrøbelig, som jeg ser ud.
Det gjorde ikke ondt.
Jeg tager med dig.
Hør her. Der gælder én regel i showbusiness.
Arbejd aldrig sammen med børn eller dyr.
Og jeg arbejder i forvejen sammen med bæstet der.
Hids dig ned.
Svaret er nej.
Åh nej.
Lad nu være med det der. Du skal nok klare den.
Vil du bare lade mig i stikken? - Du skal nok klare den.
På en vej midt ude i ødemarken?
Bare følg Den Gule Teglvej, så skal du nok nå frem.
Nu græder den igen. Hvad gør jeg?
Åh nej.
Giv slip. Kom, giv slip.
Giv så slip! Skrid! - Lad mig komme med!
Giv så slip på mig.
Ingen dukker med på heksejagt!
Fint.
Hvis du gerne vil med, så tag med.
Vi tager af sted, hele banden.
Fedt! Lad os så nakke den heks!
I skal dø! I skal dø! Dø!
Sagde kragerne, at vi skal dø?
Det gjorde de.
Troldmand?
Kom så.
Jeg er bange.
Tror du, her er spøgelser?
Nej, selvfølgelig ikke.
Onde ånder, måske?
Gengangere?
Hold op med den snak.
Nej, flyt dig!
Der er noget, der har fat i min hale!
Så slap dog ...
Hvad er det?!
Jeg vil hjem! Jeg vil hjem!
Hat!
Tak.
Pas på!
Jeg hader Den Mørke Skov!
Hold da op, det var tæt på.
Hvor er vi?
Det må være her.
Hvordan har du så tænkt dig at dræbe Den Onde Heks?
Jeg skal bare have fat i hendes tryllestav.
Knuser jeg den, er hun færdig.
Kan du ikke bare bruge den her?
Den har en kniv! - Hvor har du den fra?
Jeg er lavet af porcelæn. Jeg er nødt til at kunne beskytte mig.
Kom med den.
Helt ærligt. - Det kan du selv være.
Se der.
Det må være hende.
Kom.
Hun lægger staven fra sig.
Men hvordan får vi fat i den?
Hør så her. Planen er som følger.
Den Onde Heks er trekanten.
Abe, du er krydset. Jeg er cirklen. Dukkebarn, du er den bølgede linje.
Jeg vil være et hjerte. Må jeg ikke nok?
Fint, så er du et hjerte.
Hjertet bliver her ...
... mens cirklen lister herhen.
Krydset går modsatte vej.
Er alle med?
Prosit.
Smukt. Du nøs hele planen væk.
Undskyld. - Pyt med det.
Bare gå derover og lav dyrelyde.
Så hugger jeg staven, når hun kigger væk. Af sted.
Ja! Kom så, kom så.
Åh nej!
En ko?!
Kom nu.
Skynd dig! - Jeg fik den!
Så knus den. - Knus den, troldmand!
Sagde du "troldmand"?
Er det dig, der er troldmanden?
Det er et vanskeligt spørgsmål. Hvad er egentlig en troldmand?
Ja. Det er mig, der er troldmanden.
Så er der håb.
Hvad foregår der? - Aner det ikke. Jeg nøs planen væk.
Jeg har ventet evigheder på at møde dig.
Har vi aldrig mødt hinanden før?
Aldrig.
Det ville jeg kunne huske.
Har du aldrig været i Kansas? - Hvad er Kansas?
Er det dit hjemland?
Du må have rejst meget langt for at komme til Oz.
Det har jeg også.
Jeg er Glinda den Gode, heksen fra Syd.
Jeg troede, Evanora var Den Gode Heks.
Evanora er den rigtige onde heks.
Listig og led som få. Hun har bedraget næsten alle, selv sin egen søster.
Hun har bildt folk ind, at jeg forgav min far, men det var hende.
Jamen var det så hende, der udslettede min landsby?
Det gør mig ondt, mit barn.
Her er din stav.
Undskyld, jeg muhede.
Og du ville have dræbt Glinda for en smule guld.
En smule? Der var bjerge af det.
Ikke at jeg havde tænkt mig at gøre det.
Jeg havde ikke i sinde at knuse din stav.
Kom med mig.
Nej ...
Nej, nej, nej, det må ikke ske.
Forbandede Glinda.
Jeg helmer ikke, før du er død.
Forbandet være du og dit kønne ansigt!
Søster ...
Troldmanden er forsvundet. Jeg har ledt overalt, men han er væk.
Hvad er der galt?
Hvor er troldmanden?
Hvor troldmanden er?
Sammen med Glinda.
Så sker det altså.
Han får profetien til at gå i opfyldelse.
Han vil føre hendes mørke frem i lyset og skabe fred i verden.
Ja, det er uden tvivl det, der er ved at ske.
Hvor har du den fra?
Den her?
Den fik jeg i gave. Af ham.
Han kom ind til mig i går aftes.
Som vi dog dansede.
Det føltes som timer.
Jeg kan stadig mærke hans krop mod min.
Du havde ret, søster. Han er den store troldmand.
Det må han være, siden han vækker den slags følelser i mig.
Åh nej.
Ikke også du, kære søster?
Han sagde, vi skulle regere Oz sammen.
Han sagde, jeg skulle være hans dronning.
Gjorde han?
Er du sikker på, det ikke var dig, der sagde det til ham?
Dit fæ.
Det har du rigtig godt af.
Glinda og troldmanden skal flås i strimler.
Svigt mig ikke endnu en gang.
Flyv!
Den dag min far døde, mistede vi en god og ædel leder, -
- og der faldt en mørk skygge over det ganske land.
Jeg har måttet bekæmpe Evanora alene og se til, -
- mens byer blev udslettet, børn blev gjort forældreløse, -
- og mit hjerte brast.
Jeg har ikke formået at beskytte Oz' folk alene.
Væbnet kun med troen på min fars profeti har jeg ventet.
På dig ...
... den store troldmand fra Kansas, der vil gøre alting godt.
Nå, det er det, profetien siger.
Altså, da jeg sagde ja til at blive konge, -
- anede jeg ikke, hvor indviklet det ville være.
Hun ved besked.
Hvad?
Evanora ved, du kender sandheden nu. Se!
Åh nej.
Hvad gør vi? - Tiden er inde, troldmand.
Tiden? - Brug din magi.
Min magi, nå ja.
Vi må hellere flygte.
Flygte?
Ja.
I hørte troldmanden! Flygt!
Lad os komme væk!
De haler ind på os!
Hvad er det, du gør?
Vil det stoppe dem? - Jeg ved det ikke.
Flot klaret. Vi slap fra dem. - Det var tæt på.
Jeg kan høre noget.
De kommer nærmere!
Vent på mig!
Pas på!
Abe?
Dukkebarn?
Troldmand! Jeg er her!
Hjælp! Grib mig!
Er du uskadt? - Ja.
Det er jeg også.
Løb!
En tågebanke. Er det hendes bedste bud på at redde os?
Det var, hvad jeg kunne klare under de omstændigheder.
Hold fast i hende!
Du må ikke give slip!
Abe, grib fat i hende! - Du må ikke give slip!
Træk i min hale!
Ikke så hårdt!
De kommer nærmere!
Hvad gør vi?
Hvad vi gør? Bare gør, som jeg gør.
Medmindre du har en ide.
Nej, gør det bare.
Vent! Hvad er det, du gør?
Wanda!
Hvor skal du hen?
Vi skulle jo gøre som hende.
Fordi hun kastede sig ud fra en klippe, gør du det også?!
Jeg har vinger.
Hvad så med mig?! - Kom nu!
De flyver ellers hurtigt, hvad?
Sig mig, er det en mur? - En slags.
Den holder vore fjender ude og beskytter os.
Men vi er på vej lige imod den.
Ja, det er vi.
Med meget høj fart. Hvordan?
Er der bremser på de her?
Det går for stærkt. Jeg bliver slået ihjel.
Vær ikke bekymret, troldmand. Det er en magisk mur.
Alle de rene af hjertet passerer lige igennem.
Jeg bliver slået ihjel!
Wanda!
Hvor er her smukt.
De har ventet på dig længe, troldmand.
Hil være den store og mægtige Oz!
Hil!
Tak skal I have. I er et pragtfuldt publikum.
I gør kongeriget Oz endnu rigere.
Hej, hvad hedder du? - Du er meget smuk.
Tak.
Hør så her, piger. Jeg er ikke et stykke legetøj.
Oz! Oz!
Goddag!
Kommer der ikke fyrværkeri?
Hvad er fyrværkeri?
Det skal jeg vise dig ved lejlighed.
Glinda, jeg vidste ikke, hvilke du bedst kunne lide.
De er begge smukke. Jeg kan umuligt vælge.
Vi har brug for hjælp, troldmand.
Du må redde os.
Jeg bør nok fortælle dig ...
... at jeg muligvis ikke er en rigtig troldmand.
Det ved jeg.
I hvert fald ikke den slags troldmand, vi havde forventet.
Kunne du mærke det? - Ja.
Jeg kan også mærke, at du er svag, selvisk, -
- en anelse egoistisk og en løgnhals.
Javel ja. Er der noget, du ikke ved om mig?
Jeg ved ikke, om du vil redde mit folk.
Nej. Jeg har jo lige sagt, jeg ikke er nogen troldmand.
Men det ved de ikke.
Hvis du kan få dem til at tro på dig, så er du troldmand nok.
Vi lever i fortvivlede tider.
Kan du få dem til at tro på dig?
Får jeg stadig guldet?
Kære indbyggere i Oz.
Jeres troldmand er kommet!
Hvad er der i vejen, søster?
Se, hvor glade de er.
Tror du, hun skal være hans dronning? - Selvfølgelig skal hun det.
Hvad havde du regnet med?
Glindas yndigheder er der ingen, der kan konkurrere med.
Søster, det gør ondt ...
Det kaldes et bristet hjerte.
Det har din kære troldmand givet dig.
Få det til at holde op.
Skal jeg?
Én bid er alt, hvad der skal til.
Én bid vil forandre din verden for evigt.
Én bid vil gøre dit hjerte uforgængeligt.
Én bid, og vi to vil dele tronen.
Medmindre du hellere ser Oz og Glinda på den.
Det er dig, der er den onde. Ikke Glinda.
Du løj for mig.
Men er det ikke skønt?
Alting bliver så klart.
Hvad sker der med mig?
Det er blot dit hjerte, der visner hen.
Frygt ej, Theodora.
Snart vil du intet andet føle end ...
... liflig nederdrægtighed.
Søster?
Søster, du er jo hæslig.
Med en fortryllelse kan jeg give dig dit gamle udseende tilbage.
Nej!
Dette er den, jeg er nu.
Han skal se mig sådan her.
Han skal vide, at det er ham, der har gjort mig til det her.
Du milde.
Du er nødt til at gebærde dig som den store leder, de tror, du er.
Kampgejst er altafgørende, hvis vi skal besejre Evanora.
Jeg formoder, du har en plan. - Nej.
Du har en plan.
Du skal gå forrest i kampen og erobre tronen tilbage.
Har vi en hær, der kan hjælpe os med det?
En slags.
Quadlingerne, Deres Højhed.
Er I soldater?
Nej, de fleste af os er bønder.
Bønder?
Men I kan kæmpe.
Nej. Men mange af os kan harve.
Nå, I kan harve?
Og jeg kan smede. - Storartet.
Jeg bager brød. - Mums.
Jeg kan sy. - Knap så nyttigt.
Jeg kan lave et fugleskræmsel.
Det skal vi nok få brug for.
Det kan da godt være.
Og her er så kedelflikkerne.
Laver du fis med mig?
Vi er stærkere, end vi ser ud til.
Deres sendrægtighed opvejes af deres hittepåsomhed. De kan bygge alt.
Og desuden -
- så kan vi bygge alt.
Det er forstået.
Og vi er parat til at storme Smaragdbyen.
Hvis ikke I dejser om undervejs.
Og til sidst, munchkinerne.
I kan forhåbentlig slås.
Nej.
Men vi syr det smukkeste tøj.
Og så kan vi synge.
Det bliver ikke nødvendigt.
Det er så sødt. Jeg håber, du kan lide det.
Spådommen den var sand hid blæste en troldmand
at byde trods det sværged' Oz
og fløj til vores land
Det er rigeligt.
Nu smage skal i kamp Den Onde Heks hans tamp
nu bli'r alt godt, vor høje drot står fast i røg og damp
Det er rigeligt! Munchkiner, hold op!
De laver virkelig smukt tøj.
Hør så her, Wanda.
Glinda.
Drenge, hold en kaffepause.
Glinda, de er alle sammen storartede mennesker.
Men tror du oprigtigt på, -
- at de kan dræbe en ond heks og en hær af flyvende bavianer?
Jeg har ikke tænkt mig, at de skal dræbe nogen.
Det er Oz' indbyggere forbudt at slå ihjel.
Forbudt at...
Skal jeg anføre en hær, der ikke kan dræbe?
Hvis det var nemt, havde vi jo ikke brug for en troldmand, vel?
Der er noget galt!
Se!
Muren! - Hvad er det, der sker?
Den Onde Heks kan ikke trænge gennem muren.
Hun ser nu ud til at klare det meget godt.
Så er det ikke på egen hånd.
Vil det sige, at nogen hjælper hende? - Alle mand i dækning!
Skynd jer i dækning!
Få børnene i sikkerhed! Løb!
Glinda!
Sikke en masse godhed.
Den giver mig kvalme.
Tror I stadig, jeres troldmand kan redde jer fra sådan en som mig?
Sig frem, eller jeg flår tungen ud på dig!
Hvem er nu det?
Kan du ikke kende mig, troldmand?
Er jeg så forandret?
Theodora?
Må jeg lede dig i dansen?
Jeg har forstået! Du er vred!
Stop, Theodora. Du gør ham fortræd.
Theodora, hvad er der sket med dig?
Jeg mødte dig!
Du er ikke dig selv.
Din søster har kastet sin trolddom over dig.
Jeg havde håbet, du kunne gennemskue hende.
Glinda, du er så naiv.
Ligesom din far.
Det var derfor, det var så nemt for min søster at dræbe ham.
Hun dræbte kun mennesket, ikke hans idealer.
Vig bort, heks, inden troldmanden hakker dig til fars!
Hvor kært.
I tror alle sammen på ham.
Det gjorde jeg også engang.
Og hvad dig angår, -
- min smukke ...
Når jeg vender tilbage med min søster og hendes hær, -
- vil Den Gule Teglvej sejle i rødt blod -
- fra alle kedelflikkere, bønder og munchkiner i dit rige.
Du undervurderer os, Theodora.
Vi er et stærk og forenet folk.
Og vi har troldmanden til at lede os.
Og hvad jeres troldmand angår, -
- vil han være den første, der dør.
Og da vil I se, at han blot er et bedragerisk, -
- egoistisk og særdeles dødeligt menneske.
Giv mig den der!
Det var da et kosteskaft, du efterlyste ...
... ikke sandt, troldmand?
Tag det roligt.
Tag det nu roligt!
Hun er væk nu. Vær ikke bange.
Nu da troldmanden er hos os ...
Troldmand?
Rejser du? Du havde lovet at hjælpe os.
Det var, før jeg vidste, hvad vi stod over for.
En hær og en ond heks mere.
En, der vil udrydde alle og i særdeleshed mig.
Vi kan besejre dem. Der må da være noget.
Noget, vi ikke har tænkt på. Noget, vi overser.
Noget lige for næsen af os. - Glinda ...
Du har brug for en rigtig troldmand. Eller en hærfører.
Men jeg har kun dig.
Nej, du er ikke den troldmand, jeg havde ventet.
Nej, du har ikke de kræfter, jeg troede, du ville have.
Men du er her.
Det må der være en grund til.
Måske evner du mere, end du er klar over.
Jeg ville ønske, jeg kunne give dig svar.
Men jeg er bare en fupmager.
Jeg er tryllekunstner.
Jeg er ikke den mand, du ønsker, jeg skal være.
Nogen skal putte mig.
Ja, selvfølgelig.
Lad mig.
Det var altid min far, der gjorde det.
Jaså.
Vil du så hellere have, at troldmanden gør det?
Ja tak.
Godt så.
Opsedasse.
Sådan.
Lige et øjeblik.
Lad så tæpperne gå.
Javel.
Ligger du godt?
Godnat.
Opfylder du ønsker?
Om jeg hvad?
Opfylder ønsker. Det kunne den gamle troldmand.
Folk valfartede til Smaragdbyen og bad ham om ting.
Og hvis ønskerne var gode og ædle, så opfyldte han dem.
Gjorde han det?
Ved du, hvad jeg ønsker mig?
En smuk kjole?
At få min familie igen.
Det ved jeg godt.
Men jeg beklager.
Jeg kan ikke opfylde ønsker.
Sådan en troldmand er jeg ikke.
Det tænkte jeg nok.
Der, hvor jeg kommer fra, findes der ikke rigtige troldmænd.
Det vil sige, der findes én.
Thomas Alva Edison.
Troldmanden fra Menlo Park. En bemærkelsesværdig mand.
Opfyldte han ønsker? - Nej.
Men han kunne se ind i fremtiden og gøre den til virkelighed.
Han opfandt elektrisk lys og fonografen.
Han byggede et kamera, der kunne tage levende billeder.
Billeder, der er levende? - Ja. Kan du forestille dig det?
Og han startede med en glødetråd og en stump glas.
Ud af næsten ingenting gjorde han det umulige virkeligt.
Er du også sådan en troldmand?
Det er sådan en troldmand, jeg gerne vil være.
Det er du. Det kan jeg mærke.
Jeg så hellere, at du opfyldte ønsker, men det er også en god troldmand.
Godnat, troldmand.
Glinda! Jeg har det.
Hvad har du? - En løsning på det her rod.
Hvad er det? - En slagplan.
TRYLLETID
Det hele står deri.
Illusioner, bedrag, fingerfærdighed.
Hør her.
Nok er jeg ikke den troldmand, du havde ventet ...
... men jeg er muligvis den troldmand, du har brug for.
Du sagde, du var en fupmager. - Præcis.
En vindbøjtel. - Ja.
En gemen snydepels. - Den bedste, der findes.
Tryllekunstneren vil lave en forestilling.
Det bliver århundredets forestilling.
En, hvis lige Oz aldrig har set!
Magi! Mystik! Fidusmageri!
Det bliver mit fornemmeste nummer.
Kedelflikkere, kom nærmere!
Lad det gå lidt tjep.
I skal bygge sådan en.
Der, hvor jeg kommer fra, kaldes det et praksinoskop.
Jeg har modificeret det lidt.
Det kan kaste et billede op i den tomme luft.
Umuligt.
Intet er umuligt, hvis man er fast besluttet.
Hørt!
Disse tre veje fører til Smaragdbyen.
Mod øst ligger de dødbringende valmuemarker. Dem må vi undgå.
Hvorfor? - Deres duft er lig med evig søvn.
Og vi er ikke ligefrem frygtindgydende, når vi er vågne.
Dem styrer vi udenom.
Og dog.
I tryllekunstnerfaget er lysglimt altid godt. Det imponerer publikum.
Når I blander svovlsten, salpeter -
- og trækul, frembringer I det, der populært kaldes sortkrudt.
Vi skal have 200 baller hø leveret til hovedvejen inden middag.
Flot.
Min storartede Winkie-garde.
I vil snart stå over for Glinda og hendes hær af svæklinge.
Og når de ser vores umådelige magt, -
- vil de flygte ud over ...
Nej!
Vi lader dem ikke flygte!
Vi viser dem ingen nåde!
Jeg har tilføjet din konstruktion en justerbar linse og andre ting.
Se engang.
Ja! Edison ville være stolt.
Der er en ting mere, jeg må bede dig om.
Men jeg ser helst, at det bliver mellem os.
Javel.
Kan du finde ud af at bygge en luftballon?
Det er meget imponerende, -
- men hvordan har du tænkt dig at få den ind i Smaragdbyen?
Bare rolig, jeg har forbindelser.
Hvordan forbindelser?
Goddag, troldmand.
Jamen dog, der har vi jo gnavpotten.
Jeg hedder Knuck! - Vær nu søde ved hinanden.
Afgang, troldmand! - Køl nu ned.
Jeg skal kølhale dig!
Så er det vel min tur. Ind med fupmageren.
En fupmager kunne ikke have gjort alt det her.
Du er meget mere end som så.
Så er det vist også lykkedes mig at narre dig.
Den eneste, du narrer, er dig selv.
Det vil beskytte dig.
Ikke at du har brug for det.
Storartede borgere i Oz.
I dag går vi i kamp for at udfri landet af de onde hekses tyranni.
Vi er kun få, -
- men vi er stærke!
Quadlinger!
Kedelflikkere!
Munchkiner!
Nok er oddsene imod os, men vi er bevæbnet med mod, -
- hårdt arbejde og frem for alt -
- vores tro på hinanden.
Vi har intet at frygte, så længe vi bevarer den tro.
For når vi tror, -
- er alting muligt!
Fremad!
SMARAGDBYEN
Holdt!
Goddag, kære gardistkollega. - Hvad er jeres ærinde?
Forsyninger til slaget. - Vi kommer med forsyninger til slaget.
Det er jeg ikke blevet varskoet om.
Hvor er jeres rejsedokumenter?
Hvorfor forsinker du os? Genkender du mig ikke?
Jeg er herolden Knuck! - Jeg gør jo bare min ...
Jeg mener ...
Luk dem ind!
Luk dem ind.
Hvad er nu det?
Vover de at angribe os?
Flå dem i småstykker! - Flyv!
Det er en fælde.
Træk!
Vend om! Vend om!
Pokker tage jer!
Det er ikke forbi endnu.
Tågen letter! Quadlinger, fald tilbage!
Ind i skoven!
Pas på!
Bær hende væk.
Herold. - Store troldmand.
Hvem er det?
Byens modstandsbevægelse. Læs af vognen.
Javel! Til bagenden. Kom så!
Kom så.
I to henter kærren.
Alt er gjort klar. Vi mangler kun dig. - Kom nu.
Jeg skal lige gøre en ting først. - Der er ikke tid.
Kør vognen på plads. - Hurtigt.
Jeg sagde til Glinda, du ville gøre det.
Hun sagde, jeg tog fejl, men nej.
Hvad snakker du om? - Om det, kedelflikkeren har bygget.
Ballonen. - Hvad for en ballon?
Det er mit stikord.
Okay, drenge. Bare sørg for at holde jer til planen.
Planen?
Det er dig, der er planen. Det er dig, vi skal holde os til.
I skal nok klare den. Pøj-pøj.
Vi kan ikke klare det alene.
Jeg ved ikke, hvad vi skal gøre!
Borgere i Smaragdbyen!
Se nu, hvad der sker, når man trodser mig.
Glinda gjorde en brav indsats i dag, det må jeg indrømme.
Lad hende være!
Slip hende fri!
Vi kender sandheden! - Du forgav kongen!
Vagter! Overmand dem!
Smaragdbyens borgere finder sig ikke i det her!
Det gør vi ikke! - Stille!
Stille!
Hvad gør jeg så nu?
Du bør finde din søster og flyve væk. - Mener du det?
Mens tid er.
Jeg tror nu, jeg vil gøre noget ganske andet -
- og gøre det -
- ganske, ganske langsomt, for ...
... jeg kan virkelig ikke tåle synet af det smukke, smukke ansigt.
Jeg vil kvæle dit lys, -
- indtil der kun er mit mørke tilbage.
Jeg har ventet på det her i lang tid.
Åh nej.
Han sagde, det ville blive hans fornemmeste nummer.
Sagde han, det var os, han lavede numre med?
Hvor forudsigeligt.
Jeg vidste, at den spradebasse umuligt kunne være troldmanden.
Af vejen!
Giv nu op, Glinda. Hvorfor stritter du imod?
Fordi jeg tror på troldmanden.
Det gjorde jeg også engang.
Se nu!
Se!
Der har I jeres troldmand!
Hvor skal han hen?
Han svigter os.
Hvordan kan han nænne det?
Nej!
Så var han alligevel ikke så stor og mægtig.
Du der! Væk!
Hej, abe. - Oz!
Jeg troede, du var død.
Du tudbrøler jo. Til ære for mig?
Nej. Jeg har bare fået røg i øjnene.
Klart.
Du narrede os alle sammen. Det var dit fornemmeste nummer.
Det var kun indledningen.
Lad det være det endelige punktum.
Jeres profeti er død, -
- ligesom kongen, der forkyndte den, og troldmanden, der ville opfylde den.
Alle er de døde. - Nu begynder forestillingen.
Og de vil få følgeskab i døden af Glinda den Gode.
Farvel.
Hils din far fra mig.
Folkets drømme lever videre.
Frygt mig ej, gode borgere!
Frygt mig ej.
For det er mig, -
- den store og mægtige -
- troldmand fra Oz!
Flere kneb? Efter alt det her?
Hvor vover du at trodse os!
Vover?
Hvor vover I, onde søstre!
Ingen skal trodse Oz!
Gardister, tilintetgør ham!
Fremad!
Til angreb!
Gardister! Vil I straks komme tilbage!
Troede I, I kunne dræbe mig?
Mig?
Takket være jer harjeg afkastet min dødelige ham -
- og antaget min sande æteriske form.
Jeg er nu mægtigere end nogensinde.
Jeg er uovervindelig!
Betvivler I mig stadig?
Betvivler dig?
Jeg trodser dig!
Nydeligt, kære søster.
Tak.
Skynd dig. Det går for langsomt.
Vent.
De tror, de har vundet!
Tænd den igen!
Hvad nu? Tænd den!
Der er en løs forbindelse.
Skruen sidder fast. - Øjeblik.
Brug den her.
Sådan!
Det kan ikke være rigtigt.
I kan ikke besejre mig.
Jeg er udødelig!
Jeg er den store og mægtige troldmand fra Oz!
I skal nu se til og bevidne, -
- hvorledes jeg tænder stjernerne!
Se!
Så det er altså fyrværkeri.
Han er troldmanden.
Evanora er drevet på flugt! - Det var én!
Kom tilbage, din kryster!
Glinda. - Er det dig?
Og du sagde, at jeg var den svage.
Det er muligt, jeg ikke kan dræbe dig. - Nu.
Men jeg kan dræbe den, du elsker!
Højere. - Jeg prøver!
Klar! Affyr!
Vig bort, onde heks!
Vig bort!
Jeg hader dig.
Vig bort for evigt!
Heksen er væk!
Hørt! - Jeg vidste, vi kunne gøre det!
Theodora, jeg ved, din ondskab ikke udspringer af dig selv.
Skulle du nogensinde finde ind til godheden i dig selv igen, -
- er du altid velkommen her.
Aldrig!!
Stop en halv.
Jeg er ikke færdig med dig.
Tronen er din, Glinda.
Hvad kan du ønske dig mere?
Noget, du ikke kan give mig.
Du tog det, der betød allermest for mig.
Min far.
Jeg skal aldrig mere føle hans kærlige omsorg, -
- men jeg lader mig nøje med folkets frihed.
Naturligvis, Glinda.
Den har de i al fald fortjent.
Hvad er der i vejen, Glinda?
Er dine bobler sluppet op?
Jeg har ikke brug for dem. De er kun til pynt.
Hvad er det, du har gjort?
Se, hvad du har gjort ved mig!
Nu vil alle se dig som den, du er.
I min fars navn forviser jeg dig fra Smaragdbyen.
Vend aldrig tilbage.
Kære borgere i Oz!
Jeg har her et budskab fra selve den store troldmand.
"Uden stort mere end mandsmod og vilje -
- gjorde vi det umulige virkeligt.
Som landets troldmand erklærer jeg hermed, -
- at Oz' frihed skal vare evigt ved."
Træk forhænget for.
Jeg prøver!
Godt så.
Vi prøver en gang.
Er den tændt?
Virker den?
Det er vidunderligt.
Jamen dog.
Der har vi jo den smukkeste heks i det ganske Oz.
Hej, Glinda.
Goddag, troldmand.
Flot klaret, kedelflikker. Din maskine er pragtfuld.
Det er bare godt håndværk.
Du udviste sandt heltemod.
Din far ville have været mere end stolt.
Han ville være blevet forbløffet over den kvinde, du er blevet.
Simsalabim!
Storartet arbejde, venner.
Nu er vi klar, hvis nogen skulle ønske at tale med troldmanden.
Og husk nu ...
Oscar Diggs døde, så troldmanden fra Oz kunne leve.
Når heksene kommer tilbage, for det gør de, -
- så har vi brug for, at alle tror på mig.
Din hemmelighed er i trygge hænder.
Godt.
Og nu er det tid til at give gaver.
Gaver?
Gaver!
Knuck ... Ikke nu.
Hvilke gaver?
Jeg kan jo ikke opfylde ønsker, så I må nøjes med det her.
Først til kedelflikkermesteren.
Manden, som kan bygge alt, får min lykke ...
... fiddelihut.
Måtte den bistå dig i genopbygningen af Smaragdbyen.
Jeg vil skatte den højt til evig tid.
Tak for din tillid til mig.
Og nu til gnavpotten.
Jeg hedder Knuck!
Gnavpotte, jeg giver dig noget, som du om nogen har brug for.
Noget, der i min verden kan forvandle den tristeste dag -
- til en glædens dag.
Den gider jeg ikke have! - Den er din.
Tag den tilbage. - Det kan jeg ikke.
Knuck...
Det klæder dig med et smil.
Det gør det faktisk.
Tak.
Finley, du stod last og brast med mig, -
- da enhver snusfornuftig abe ville være fløjet sin vej.
Dig giver jeg noget, jeg aldrig har givet til nogen andre.
Mit venskab.
Nu er du min makker og min ven.
Mere kan jeg ikke ønske mig.
Nu er det mig! - Kom her.
Jeg kan desværre ikke give dig det, du ønsker dig allerhøjest.
Jeg kan kun tilbyde dig dette.
Os.
Det er jo ikke den familie, du havde forestillet dig.
Den er perfekt.
Tusind tak.
Gad vide, hvad du får.
Jeg har ikke brug for noget.
Du har forhåbentlig noget til Glinda.
Naturligvis.
Jeg har gemt det bedste til sidst.
Du skal have -
- et syn, som alle tragter efter, og ingen har set.
Du vil forbløffes ved det, du finder bag fortæppet.
Du milde.
Her er meget trangt.
Er det ikke hyggeligt?
Jeg ved nok, hvad du er ude på.
Hvad? Jeg viser dig jo bare rundt.
Og så vil jeg takke dig ...
... fordi du åbnede mine øjne.
Og hvad ser du så?
At jeg har alt, hvad jeg nogensinde har drømt om.
Jeg vidste fra første færd, at du havde det i dig.
Storhed?
Nej, noget endnu bedre.
Godhed.
Nu, Knuck.